Bí Ayé bá tún dá'adé ("When Life Is Good Again") jẹ́ orin tí arábìnrin akọrin tí orúkọ rẹ̀ ń jẹ́ Dolly Parton, tí ó tún jẹ́ ọmọ orílẹ̀-èdè Amẹ́ríkà kọ. Wọ́n gbé orin yìí jáde lábẹ́ ilé-iṣẹ́ ìgbórin-jáde Butterfly Records ní ọjọ́ kejìdínlógún oṣù Karùn-ún ọdún 2020. Dolly Parton ni ó ṣe àpilẹ̀kọ orin yí pẹ́lú ìrànlọ́wọ́ arákùnrin tí orúkọ rẹ̀ ń jẹ́ Kent Wells, tí ó tún gbé àwo orin náà jàde. Ṣáájú kí wọ́n tó gbé orin yí jáde, Parton ti agbékalẹ̀ ètò sísọ ìtàn àgbọ́sùn kan fún àwọn ọmọdé lórí ẹ̀rọ ayélujára tí ó le àkòrí rẹ̀ ní Goodnight with Dolly fún odidi ọ̀sẹ̀ mẹ́wàá. Àwọn ọlọ́kan-ò-jọkan ìwé tí ó ṣamúlò ni ó ṣe àfàyọ.rẹ̀ láti inú àká ìwé tí tún ṣàgbékalẹ̀ rẹ̀ fún àwọn ọmọdé láti lè jẹ́ kí ìmọ̀ òun ẹ̀kọ́ wọn ó n Kún kẹ́kẹ́ si. Ó tún gbé owó tùùlù tuuulu kan tí iye rẹ̀ jẹ́ mílíọ́nù kan owó Dọ́la fún ilé ẹ̀kọ́ ìṣègùn ti fásitì ti Vanderbilt University Medical Center láti lè kún wọn lápá lórí ìwádí ìmọ̀ ìjìnlẹ̀ lórí oògùn àjẹsára fún àrùn. coranavirus.